મનુસ્મૃતિમાં વર્ણવ્યવસ્થા વિશે કે કુરાનમાં પરધર્મીઓ સાથેના વ્યવહાર વિશે જે કંઈ લખ્યું છે એની સાથે અસહમતી હોવાને કારણે એ ગ્રંથોનો ખુલ્લો કે ખાનગી વિરોધ થતો હોવાનું સૌ જાણે છે, પરંતુ એટલું નક્કી છે કે આ ગ્રંથોનો સૂર પકડવામાં આવે અને ખૂબ જ ચીવટથી અને ધીરજથી આ પ્રકારના ગ્રંથોનું અધ્યયન કરવામાં આવે તો એમાંથી ઘણી સારી, ઉપયોગી બાબતો મળવાની જ, તો પહેલી વાત એ કે મહાન ગ્રંથોમાંથી જીવનોપયોગી ભાથું તો મળી શકે, પરંતુ એમાંથી સ્થળ-કાળના પ્રભાવો તથા બીજી કેટલીક બાબતો ખંખરીને, બાદ કરીને તેને ઉપયોગમાં લેવાનું કામ મોટા ભાગના લોકોને ફાવે તેવું નથી હોતું.